Návrh aktualizácie opatrení
koncepcie boja proti extrémizmu na obdobie rokov 2007 - 2010

1. Predchádzať vzniku násilia a akejkoľvek situácii, ktorá prispieva k vzniku a tolerancii násilia - prevencia
| Opatrenie | Zodpovedný subjekt | Spolupráca | Termín
1.1. | Analyzovať a monitorovať výchovno-vzdelávacie postupy a  výchovno-vzdelávacie zariadenia s ohľadom na výskyt možných zdrojov extrémistickej ideológie. | MŠ SR | MV SR | 2007- 2010
1.2. | Nájsť vhodné formy spolupráce s registrovanými cirkvami a náboženskými spoločnosťami v rámci prevencie intolerancie, rasizmu a xenofóbie medzi mládežou. | MK SR, MV SR | registrované cirkvi a náboženské spoločnosti | 2007- 2010
1.3. | Zvyšovať dôveru obetí trestných činov s extrémistickým pozadím a svedkov tejto trestnej činnosti v Policajný zbor. | MV SR | mimovládne organizácie, verejnoprávne inštitúcie, média | 2007 - 2010
2. Zefektívniť spoluprácu so subjektmi zúčastnenými na riešení čiastkových otázok boja proti extrémizmu
| Opatrenie | Zodpovedný subjekt | Spolupráca | Termín
2.1. | Vytvoriť účinný mechanizmus vzájomnej výmeny informácií medzi subjektmi participujúcimi na boji proti extrémizmu, stanoviť konkrétnu formu spolupráce a jej vyhodnocovania. | MV SR, MO SR, MDPT SR | SIS, GP SR | 2007-2010
2.2. | Vytvoriť medzirezortnú pracovnú skupinu zameranú na riešenie problémov deštruktívnych kultov a siekt. | MV SR, MK SR | MŠ SR, registrované cirkvi a náboženské spoločnosti | 2007-2010
3. Skvalitniť a zefektívniť prácu výkonných útvarov
| Opatrenie | Zodpovedný subjekt | Spolupráca | Termín
3.1 | Efektívne využívať platnú legislatívu a dopĺňať ju tak, aby vytvorila priaznivé prostredie a poskytla vhodné nástroje na rýchle a účinné riešenia. | všetci | | 2007 - 2010
3.2 | Pokračovať v komplexnom a  systematickom vzdelávaní pracovníkov zainteresovaných subjektov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. | všetci | | 2007 - 2010
3.3. | Vytvoriť účinný mechanizmus spolupráce Policajného zboru s  útvarmi Vojenskej polície a Železničnej polície pri potláčaní prejavov rasizmu, xenofóbie, antisemitizmu a intolerancie. | MV SR, MO SR, MDPT SR | | 2007-2010

4. Vytvoriť dostatočnú poznatkovú bázu o rôznych prejavoch extrémizmu
| Opatrenie | Zodpovedný subjekt | Spolupráca | Termín
4.1. | Zabezpečiť analýzu a vyhodnotenie existujúceho systému štatistického výkazníctva s cieľom identifikovať prázdne miesta a nedostatky, zdokonaliť a doplniť systém evidencie za všetky relevantné oblasti. Vytvoriť systém súhrnného spracovania štatistických údajov a  zabezpečiť pravidelné publikovanie štatistických údajov o prejavoch  extrémizmu. | MV SR, MS SR, ŠÚ SR, GP SR | | 2007-2010
4.2. | Zabezpečiť možnosti výskumu prejavov extrémizmu v rámci existujúcich výskumných programov Slovenskej republiky. | MŠ SR, MK SR, MV SR, ŠÚ SR | | 2007 – 2010
4.3. | Zistiť konkrétne rozvojové programy EÚ podporujúce výskum extrémizmu a následne do nich zapojiť Slovenskú republiku. | MV SR | MZV SR, ÚV SR, MS SR | 2007 – 2010
4.4. | Vytvárať predpoklady na kooperáciu a výmenu informácií  medzi praxou a výskumnou sférou. | MK SR, MV SR, MS SR, GP | | 2007 – 2010